দেশ হিসেবে আমরা বিভিন্ন মাপকাঠিতে অন্যান্য অনেক দেশ থেকে পিছিয়ে থাকলেও, একটি দিকে আমরাও এগিয়ে এসেছি অনেকখানি। আর সেটি হলো তথ্য ও যোগাযোগ প্রযুক্তির প্রসার। দেশের আনাচকানাচে মানুষের হাতে হাতে পৌঁছে গেছে উন্নত ইলেকট্রনিক ডিভাইস ও ইন্টারনেট সেবা। এরকম একটা সময়ে পৃথিবীর সবার সঙ্গে পাল্লা দিয়ে এগিয়ে যাওয়ার জন্য সব স্তরের মানুষের জন্যই নতুন যে বিদ্যাটি জানা নিতান্ত প্রয়োজন হয়ে দাঁড়িয়েছে তা হলো- কম্পিউটার প্রোগ্রামিং। বয়স, ক্যারিয়ার ও শিক্ষাগত যোগ্যতা নির্বিশেষে প্রোগ্রামিংয়ের জ্ঞান ছাড়া বর্তমান বিশ্বে টিকে থাকা প্রতিদিনই ‘গতকালের চেয়ে কঠিন’ হচ্ছে।